04251023 | Jaarboeke 2017 | Universiteit van Pretoria
Program: MPhil Menseregte en Demokratisering in Afrika (Gedoseer)
04251023 Fakulteit Regsgeleerdheid
Sluitingsdatum vir aansoeke: 30 Julie
Die miniverhandeling moet 18 000-20 000 woorde beslaan – voetnote ingesluit maar die inhoudsopgawe en bibliografie uitgesluit. (Die metodologie en inhoud van die miniverhandeling moet 'n multidissiplinêre perspektief op menseregte reflekteer.)
Toegepaste menseregte 801
In hierdie module word die beginsels en praktyk van internasionale strafreg bespreek; studente onderneem ook 'n besoek na en doen verslag oor die situasie in 'n gekose Afrikaland waar hulle blootgestel word aan die praktiese toepassing van menseregte, demokratisering of internasionale strafreg.
Internasionale en vergelykende menseregte 801
In hierdie module word inleidende menseregte-konsepte ondersoek; die menseregtesisteme onder die Verenigde Nasies, die Raad van Europa, die Organisasie van Amerikaanse State en enkele gekose nasionale regstelsels word ook geanaliseer.
Inleiding tot die Suid-Afrikaanse regstelsel en Handves van Menseregte 801
Hierdie module bied 'n inleidende oorsig van die vernaamste kenmerke van die Suid-Afrikaanse Handves van Menseregte en grondwetlike litigasie en analiseer enkele gekose regte in meer diepte binne 'n regsvergelykende Afrika-konteks.
Menseregte in Afrika 801
Hierdie module bied 'n oorsig van die menseregtenorme, -instellings en -prosesse van die Afrika-unie, met klem op die Afrika Handves van Mense- en Volkereregte.
Geakkrediteerde module in menseregte 802
Tydens die tweede semester van die program volg die studente voorgeskrewe akademiese modules by die universiteite waaraan hulle toegewys is en doen internskappe by plaaslike menseregteorganisasies, indien so vereis.
Demokratisering in Afrika 801
Hierdie module ondersoek die aard van die staat en probleme van staatsbou en grondwetlike verandering in Afrika; verskaf 'n inleiding tot staatsregtelike konsepte soos skeiding van magte, federalisme en desentralisasie en die toepassing daarvan in Afrika; en ondersoek die oorsake en regstelling van konflik in Afrika.